
De via redaktoro 


Antaŭ ĉio elkoran dankon al Gerrit Berveling, kiu dum pluraj jaroj redaktis Fenikson. Mi deziras ke 
li nun havos pli da tempo por en bona sanstato ankoraŭ pli riĉigi sian jam abundan verkaron! 

Mi esperas ke mi kiel nova redaktoro almenaŭ povos egali lian laboron kaj per Fenikso povos doni 
al niaj membroj kaj al aliaj legantoj utilajn kaj interesajn informojn pri Esperanto, speciale el 
Nederlando, kun viaj helpo kaj kontribuoj. Piet (Petro) Buijnsters 

En ĉi tiu numero (i.a.) 

• Impona Zamenhof-memortago 

• Ekkonu niajn membrojn kaj urbojn 

• Aperintaj verkoj 

• Renkontoj kaj kunvenoj 

• De la estraro kaj de la katedro 

• Post la Zamenhof-jaro 

• Lernejo en Togolando 


Datolimo 

Materialo por la venonta numero estas 
bonvena ĝis la 25a de januaro 2018. 

Informiloj de Esperanto Nederland 


Antaŭ vi estas Fenikso. Ĝi estas gazeto por la 
membroj de Esperanto Nederland (kaj por la 
organizaĵoj kun kiuj ĝi havas rilaton). Tio signifas 
ke en ĝi aperu artikoloj kiuj estas gravaj aŭ 
interesaj por la membroj. I.a. informoj de la 
estraro (i.a. protokoloj de jarkunvenoj, financoj), 
informoj pri membroj (jubileoj, nekrologoj), 
informoj pri kunvenoj en Nederlando de kluboj, 
kongresoj, ktp., recenzoj pri libroj kiuj povas esti 
interesaj por niaj membroj, informoj pri la Katedro 
(kiu estas subtenata de Esperanto Nederland), 
intervjuoj kun esperantistoj en Nederlando, iom pri 
la historio de la nederlanda Esperanto-movado, 
ktp. Volonte kun fotoj! Raportoj pri vojaĝoj kaj 
eksterlandaj eventoj nur kiam ili havas ian rilaton 
kun Nederlando aŭ kun nederlandaj Esperantistoj. 
Fenikso ne estu kopio de Revuo Esperanto de UEA. 
Gerrit Berveling antaŭe redaktis Fenikson, 
nun Piet Buijnsters 

(vidu ambaŭ sur la foto; maldekstre Gerrit). 


La retejo de Esperanto Nederland ( www.esperanto-nederland.nl ). kontraŭe al Fenikso, 
direktas sin, per la Esperantolingvaj paĝoj, al ĈIUJ esperantistoj en Nederlando, ankaŭ ne- 
membroj, kaj, per la nederlandlingvaj paĝoj, al ĉiuj interesataj Nederland(lingv)anoj. 

Esperanto Nederland estas ANBI: Algemeen Nut Beogende Instelling ('boncela' Institucio 
kiu celas porsocian utilon). Tiuj kiuj donacas al ĝi povas i.a. havi impostajn avantaĝojn. La 
retejo de ANBI devas obei certajn kondiĉojn: ĝi devas publikigi i.a. la celojn, agoplanon, 
fjnancan raporton, ktp. de la institucio. La retejo devas esti konsultebla por ĉiu sen baro. 

Ĝi do havas informan kaj varban valoron, ankaŭ al ne-membroj. 

Frans Schild kaj Koos Scharroo prizorgas la retejon de Esperanto Nederland. 

/v 

Ciuj membroj, de kiuj Esperanto Nederland havas retpoŝtan adreson, intermite ricevas 
per ĝi informan bultenon. Tio ebligas doni aktualajn kaj aliajn interesajn informojn kiuj 
ne, aŭ ne ĝustatempe, povas aperi en Fenikso. Said Mozaffari kompilas la bultenon. 

Tiuj, kiuj volas informojn pri Esperanto aŭ bezonas varban aŭ informan materialon pri 
Esperanto povas ĝin akiri de la informcentro de Esperanto Nederland. 

Ineke Emmelkamp prizorgas ĝin. 

La novaj sociaj komunikiloj ( Facebook , Tvvitter, YouTube) de Esperanto Nederland 
direktas sin al ĉiuj esperantistoj, eĉ mondvaste, por, per Esperanto Nederland, progresigi 
la inter-komunikadon inter la membroj kaj aliaj esperantistoj per fotoj, filmetoj, mesaĝoj, 
interparoloj kaj aliaj kontaktoj. Vidu www.facebook.nl/esperanto.nederland kai 
www.twitter.com/EsperantoNL Por uzi la komunikilojn, ankaŭ por mem fari reagojn kaj 
mesaĝojn, oni devas registri sin. Por multaj membroj de Esperanto Nederland tio estas io 
nova aŭ nefarata, sed tio povos kreski kaj evolui. 

Andries Hovinga, kune kun volontulo Joost Franssen (vidu: Ekkonu niajn membrojn), 
admininistras kaj redaktas la sociajn komunikilojn. 

Impona kaj festa Zamenhof-memortago en Nederlando 

Sabaton, la 28an de oktobro 2017, Esperanto Nederland kaj Internacia 
Esperanto-Instituto (IEI), kune kun Nederlanda Esperanto Junularo (NEJ) 
organizis en Lunteren festan memortagon por Zamenhof, kiu mortis antaŭ 
100 jaroj. Ĉeestis ĉ. 130 partoprenantoj, inter ili skoltogrupo el Belgio. 


Akcepto kaj bonvenigo kun kafo kaj torto 
(kun bildeto de Zamenhof) 


Prelego de prof. d-ro Federico Gobbo: 
la Zamenhofa filozofio , t.e. Hilelismo 
kaj Homaranismo en la 21-a jarcento 

Prof. Gobbo eksplikis la dogmojn de la Hilelismo. Ankaŭ 
ke oni devas distingi ĝin de Esperantismo. Poste 
Zamenhof ŝanĝis la nomon en Homaranismo, ĉar la 
termino Hilelismo tro multe rilatis kun la doktrino de la 
frujuda rabeno Hilelo. En 1913 Zamenhof reverkis la 
dogmojn. Li forstrekis la dogmon ke Homaranismo estas 
religio. Ankaŭ fidodeklaro al ĝi ne plu estis postulo. 

Poste Gobbo eksplikis kio ĝis nun jes kaj ne realiĝis de la 
idealoj de Hilelismo/Homaranismo. 


Prezento de novaj mediaj ebloj ( Amikumu kaj 
multaj aliaj) de Yves Nevelsteen el Belgio 

Vi povas vidi filmon de la prelego per YouTube: 

Zamenhoffesto 2017 - Prelego de Yves 
Nevelsteen pri Komputilaĵoj kaj Retaj Projektoj 


Post la riĉiĝo de la spirito oni povis 
ĝui agrablan lunĉon kun supo kaj 
bulkoj. Zamenhof alrigardis ĉion.... 

Prelego de d-ro Christoph Klawe el Treviro (Trier), 
Germanio, estrarano de IEI: 

Zamenhof kaj pensoj pri Eŭropo 


D-ro Christoph Klawe prilumis la enhavon de la 
„Letero al la diplomatoj", verkita de Zamenhof en 
la jaro 1915. Li prezentis el tiu teksto la kvar 
postulojn por la nova ordo de Eŭropo post la 
milito. Kune kun la aŭskultantoj Klawe ekzamenis 
kiel la postuloj hodiaŭ estas plenumitaj - kun 
pozitiva bilanco. Zamenhof montriĝis pioniro por la 
hodiaŭa Eŭropo. 



Kaj post ĉi ĉio... 
sparkanta koncerto de 
Kajto-Kvarope 


Prezento de Ed Borsboom, estrarano de IEI, 
pri sia verko Kie miozotas memor' 

(vidu Aperinta) 



La tuta kunveno estis tre sukcesplena, interesa kaj impona kun entuziasma 
publiko kaj dank' al bona organizado. 

Post la kunveno pluraj homoj ankoraŭ ĝuis bufedon. 

Ekkonu niajn membrojn 

Joost Franssen 

Kiam vi lernis Esperanton? 

Mi komencis lerni Esperanton en 2014. 

Kiamaniere vi lernis Esperanton? 

Mi komencis lerni per la lernlibro de Zondervan kaj Manders. 

Dum tio mi partoprenis la bazan kurson de Koos Scharroo, al kiu 
mi sendis miajn solvojn por la ekzercoj retpoŝte, kontrolotajn de li. 

Mi uzis ankaŭ la kurson de Duolingo ekde ties lanĉo en 2015. 

En tiu jaro mi ĉeestis mian unuan studsemajnfinon de Esperanto 
Nederland. Mi ekde tiam ĉeestis ĉiujn postajn studsemajnfinojn. 

Mi plue ĉeestis la Buchanan-majstroklason en Liverpolo en 2016 kaj en tiu somero mi 
partoprenis studsemajnon en la franca kastelo Greziljono. Fine, last-somere mi ĉeestis la 
Someran Esperanto-Studadon en Slovakio. Nun mi ĉefe lernas simple uzante la lingvon. Mi 
lernas de miaj eraroj parolante kaj skribante, kaj mi lernas de libroj kaj interretaj babilado kaj 
afiŝoj. Mi eĉ lernas respondante ĉi tiujn demandojn! 

Kial vi lernis Esperanton? 

Mi volis lerni trian lingvon, ĉar mi tiam efektive parolis nur la nederlandan kaj la anglan. Unue 
mi elektis la italan. Tamen, malhelpite de la parkerigado kaj la amaso da esceptoj en la itala, 
mi enamiĝis al la reguleco de Esperanto, kiam mi trovis tiun lingvon hazarde en Vikipedio. 

Post la sukceso de la unua studsemajnfino, mi daŭrigis la lernadon. Specife, ĉar evidentiĝis 
por mi la eblo plisocietemiĝi en relative komforta etoso. Ĝi estis preskaŭ kvazaŭ nova mondo 
malfermiĝis por mi. 

Kiujn aliajn lingvojn vi parolas/konas? 

Mi parolas denaske la nederlandan kaj pli-malpli flue la anglan. Mi ankoraŭ komprenas iom de 
la germana kaj la itala. 

Kion vi faras pere de Esperanto? 

Esperanto ĉefe helpas al mi esti pli societema kaj aperta. Ĝi instigis min ekzerciĝi en tiaj 
lertecoj dum la renkontiĝoj. Mi ĉiufoje ĉeestas la studsemajnfinojn de Esperanto Nederland. 
Krome, mi ĉeestas de tempo al tempo lokajn okazaĵojn, inkluzive tiujn de la Nederlanda 
Esperanto-Junularo. Esperanto ankaŭ estas la ĉefa lingvo uzata por interkomunikado kun 
kelkaj miaj amikoj. Mi uzas Esperanton ĉiun tagon, jen legante afiŝojn de sociaj komunikiloj, 
gazetojn (ĉefe Fenikso) aŭ librojn, jen parolante kun aliaj personoj aŭ laŭte pensante, jen 
spektante filmetojn. Mi plue helpas administri la Fejsbukan paĝon de Esperanto Nederland, kaj 
administras ties JuTuban kanalon. 

Kromaj informoj 

Mi aĝas 24 jarojn kaj loĝas en Utreĥto. Mi studas matematikon, specife nombroteorion. 

Jen Verheijen 



Kiam vi lernis Esperanton? 

En 1937. 

Kiamaniere vi lernis Esperanton? 

Kiel kromfakon en la instruistina seminario en Arnhemo. 

Kial vi lernis Esperanton? 

En mia familio Esperanto estis tre aprezata ŝatokupo. 

Kiujn aliajn lingvojn vi parolas/konas? 

La francan, la germanan kaj la anglan lingvojn je lerneja nivelo kaj mian regionan lingvon: 
Liemers. 

Kion vi faras pere de Esperanto? 

Mi partoprenis en Universalaj Kongresoj ekde 1987 ĝis 2004 (inkl. en la antaŭaj kaj postaj). 
Ankaŭ mi estas membro de la Esperantoklubo en Nijmegen kaj abonanto de Fenikso kaj 
Revuo Esperanto de UEA. Pro mia alta aĝo mi devis haltigi aliajn aktivaĵojn. 

Kromaj informoj 

Mi aĝas 96 jarojn kaj loĝas en Overasselt. 

Forpasis 


Pieter van Zonneveld 

14 septembro 1933 - 28 novembro 2017 

Multajn jarojn Pieter estis aktiva membro de Esperantoklubo 
'Zamenhof' en Nimego (Nijmegen). Kvankam lia loĝloko estis 
Rheden li ofte tamen partoprenis en kunvenoj en tiu urbo. 

Ne nur de la klubo, sed ankaŭ en konversacia grupeto. 

Krome li ofte verkis interesajn artikolojn en Nia Bulteno, la 
gazeto de la klubo, ankaŭ pri vojaĝoj kiujn li faris. 

Ni elkore kondolencas liajn edzinon Nelly kaj familion. 

Piet Buijnsters 


Jelly Westerhof-Baron 

20 junio 1943 - 20 oktobro 2017 

Antaŭ multaj jaroj Jelly fariĝis membro de la Esperanto-klubo en 
Frislando kaj poste en Nord-Nederlando. En 1990 ŝi fariĝis 
membro de la tutlanda asocio Esperanto Nederland. Ŝi plurfoje 
partoprenis al kongresoj kaj aktivaĵoj en Nord-Nederlando. Mi 
skribis kondolencan karton al ŝia familio. Samtempe mi petis foton 
de ŝi. Unu el la infanoj sendis belan foton, dirante ke ŝia patrino 
certe aprezus la aperon de foto de ŝi en nia gazeto kaj ŝi ja varme 
simpatias kun la lingvo Esperanto. Tiel ŝi trapasis plurajn agrablajn 
kaj inspirajn horojn. La kono de Esperanto riĉigis ŝian vivon. 

Ineke Emmelkamp 




Konigu vian urbon 

Wikipedia estas enciklopedio sur Interreto. En ĝi oni povas trovi amason da sciindaĵoj: 
pri birdoj, pri plantoj, pri sporto, pri historio, pri tekniko, ktp. ktp. 

La enciklopedio estas en centoj da lingvoj, ankaŭ en Esperanto kun la nomo Vikipedio! 

Ĉiu povas mem enmeti faktajn informojn en ĝin.^ 

En ĝi ankaŭ estas informoj pri landoj kaj urboj. Ĉu via urbo aŭ vilaĝo jam estas en ĝi? 

Vi povas kontroli tion. Iru al la interretejo eo. wikipedia.org kaj en la serĉofaketo tajpu la 
nomon de via loĝloko. Ĉu via urbo aperas? Kaj ĉu la informoj estas ĝustaj? 

Peto al niai membroi: 

Se via loko ankoraŭ ne estas en Vikipedio, aŭ se mankas informoj, bv. respondi la subajn 
demandojn (prefere en Esperanto, sed povas ankaŭ en la nederlanda lingvo). 

En ĉiu numero de Fenikso ni esperas publikigi la informojn de almenaŭ unu urbo aŭ vilaĝo kaj 
poste ni enmetos ilin en Vikipedion. Se eble, aldonu foto(j)n de vidindaĵo(j). 

Demandaro: 

Kiel nomiĝas via urbo/komunumo? Kiom da enloĝantoj ĝi havas? 

Al kiu provinco ĝi apartenas? Kiel nomiĝas la urbestro? 

Kiuj vidindaĵoj estas en via urbo/komunumo? Kiuj gravaj historiaj eventoj okazis en ĝi? Kiam? 
Kiuj gravaj eventoj (pri sporto, muziko, teatro, ktp.) regule okazas? 

Kun kiuj urboj via urbo/komunumo havas ĝemeliĝon ('stedenbandj? 

Ĉu en via urbo/komunumo estas Esperanto-klubo aŭ Esperanto-grupo 
aŭ kiom da esperantistoj en ĝi loĝas? 

(Evt. aliaj interesaĵoj) 

MIYAMOTO MASAO (1913-1989). Japano; dirckciano de akcia kompanio Esperanto. 
Esperantisto de 1934. Plurfoje premiita en la Belartaj Konkursoj de UEA. 

Eldonis multajn verkojn, interalie 'Nova vortaro E-Japana' en 1963. _ 

EL LA URBA VIVO (dua parto). Uit het stadsleven (tweede deel) 

1 Kun klak’ alflugas Met een klap vliegt 

ĉielen pilko spure; een bal, een spoor trekkend naar de hemel; 

kun alkoholo met alkohol 

basbal’ en televido baseball op televisie 

5 min savas per konsolo. redt mij 'als' troost. 


Incito zumas 

de tram' prokrasta, kreskas 
la fin' aŭtuna. 

Vual' nebula 
10 surfalas al rivero: 
en krepuskiĝo 
respiras 1'urbo granda 
momenton en libero. 

En ĉi mateno 
15 neĝadas furioze 
por 1'urbo rare; 
malsano de I' patrino 
nur kreskas serioze. 

Lumfaskoj frapaj 
20 kurkuras sur ŝoseo 
al sud'; al nordo; 
post buso kamiono 
ĉe ĵipo tuj kupeo. 


Irritatie zoemt/gonst 
over een verlate tram, groeit 
het herfst-einde. 

Een nevelachtige sluier 
valt naar de rivier: 
in de beginnende schemering 
herademt de grote stad 
een ogenblik in vrijheid. 

Op deze morgen 
blijft het fel sneeuwen 
voor de stad uitzonderlijk, 
de ziekte van de moeder 
wordt alleen maar erger. 

Verblindende lichtbundels 
snellen op de steenweg 
naar 't zuiden, naar ‘t noorden, 
na een bus, een vrachtwagen, 
bij 'n jeep, onmiddellijk 'n coupe. 


PRI LA POEMO 

La titolo. El la urba vivo 

Jen tre klara anonco. Tia, ke ĝi necese stimulas 

interesiĝon. La legonto estas jam preta, kompari 

kun perSOnaj travivaĵoj 0 ! ervaringen 

Versoi 1-2 Kun klak' alflugas 
ĉielen pilko spure: 

klako = bruo de io, kio klakas, ekz. klaki per la 
fingroj, per la lango, la pluvo sur vitroj... 

J en onomatopeo. 

Kio provokas tiun klaksonon? 

La energia ŝoto° sur la pilko! schop. trap 

Kie supozindas, ke ia ludo estas ludata? 

Pro° la titolo, verŝajne en iu parto de wegens 
la urbo. 

Interkrampe: Kie troviĝas spuroj normale? 

En la neĝo°, en la koto°/ŝlimo°. sneeu»; modder 


Ĉu estas ia diferenco inter 

a) ‘alf lugi ĉielen' kaj b) 'flugi al la ĉielo'? 

La finaĵo ’-en' estas uzata por montri la celon 
de movo. En a) ŝajnas esprimiĝi pli forte ia 
intenco, ia volo ad deziro de la subjekto de la 
verbo, ĉi-kaze la pilko. La afero estas 
prezentata tiel, ke oni emas° geneigdzijn 

atribui' al tiu pilko ian intencon. toe tekennen 
Krome, la pilko estas kvazaŭ personigita kaj la 
leganto nevole 0 emas partopreni en omvillig 
ĝia°intenCO. vande/het 

Versoi 3-5. kun alkoholo 

basebal' en televido 
min savas per konsolo. 

konsolo = parolo aŭ ago por mildigi 0 ies mHderen 
ĉagrenon 0 , doloron, bedaŭron 0 verdriet; treurnis 
Kio fakte savas aŭ konsolas lin? 










Eblc ambaŭ", alkoholo kaj tclcvidi. beide 

Pro kio li bezonus ian konsolon? 

Eble pro la malapero 0 dc la pilko? verdwijnen 
Ad pro aliaj perdoj cn lia vivo? Ni nc scias tion, 
ni nur povas divcni 0 . raden 

(Notindas la stranga divido dc la frazo pro... 
la rimo). 

Versoj 6-8. Incito zumas 

de tram' prokrasta, kreskas 
la fin' aŭtuna. 

inciti = iriti, aŭ pli grave° eksciti ics ergemog 
koleron. 

zumi = aŭdigi kontinuan, malakutan 0 kaj dof 
obtuzan 0 bruon, ckz. la zumo de abeloj, gedempt 
analogc: homo zumas kanton. 

(Jen dcnove onomatopco.) 

Kie estas la poeto nun? 

Ie en la urbo, kie tramoj cirkulas kaj kie li 
staras atendante. 

Kio estas tiu zumado? 

Eble li aŭdas la murmuradon 0 de la gemor 

atendantoj, kiuj koleras ĉar la tramo estas 
malf rua. Verŝajne li proprahaŭte sentis la 
malkomforton atendante mem. 

Rimarku kiel la uzitaj vortoj 'prokrasta ijreskas’ 
bone aŭdigas la krakan bruon de la tramo. 

Kion la bruo de la vespera tramo sugestas? 

Ĉu la pasadon de la tempo, la finon de la 
aŭtuno? 

Versoj 9-10. Vual' nebula 

surfalas al rivero: 

vualo = ĉio, kio kaŝas la veron aŭ la realon 
nebulo = amaso de densa akva vaporo aŭ io, kio, 
simile al nebulo, konfuzas la vidadon. 

Kial tia vualo ne simple 'falas'? 

La falado de la vualo okazas ne rekte sur la 
riveron sed en ĝia direkto. 

Notindas ĉifoje la kvieta ritmado de tiu 
nekutima frazo. 

Versoi 11-13. en krepuskiĝo 

respiras 1'urbo granda 
momenton en libero. 
krepusko: ochtend- of avondschemering 
'respiras' = re-spiras, spiras denove. 

'respiras momenton': dum momento. 

'sptr/'esias transitiva verbo, oni povas 
ekzemple spiri freŝan aeron. 


Notu la kontraston inter 'granda' kaj 'momento’, 
per kio akcentiĝas 0 kiom wordt benadrukt 

grandvalora 0 estas la libersento. kostbaar 

Notindas ankaŭ: la speciala lokado de la 
adjektivo ‘granda’. Ĉu por la ritmo de la verso? 

Versoi 14-17, En ĉi mateno 

neĝadas furioze 
por 1'urbo rare; 

Jen alia sezono: la vintro, kio ne estas 
promesplena. Kial ne? 

Neĝas abunde, kio ne estas kutima en la 
urbo, kie la poeto loĝas. 

Versoi 18-19. malsano de I' patrino 
nur kreskas serioze. 

La etoso° estas efektive malbonaŭgura 0 1 stemming 
La fortega neĝado onheiispeiiend 

Ŝajnas ligita” al la plimalboniĝo 0 gelinkt; verergeren 
de la malsano de la patrino. 

La rimado forte akcentas la ligon° inter Hnk 
la vintro kaj la zorgiga” zorgwekkend 

sanstato" de la patrino. gezondheidstoestand 

Kiel oni komprenu tiun strangan vorteton 'nur'? 
Verŝajne subkomprenite senŝanĝan 0 onveranderiijk 
malboniĝon 0 ? verslechtering 

Versoj 19-23. Lumfaskoj frapoj 
kurkuras sur ŝoseo 
al sud'; al nordo; 
post buso kamiono 
ĉe ĵipo tuj kupeo. 

lumfaskoj (kp.france ' faisc eau de lumiere') 
frapaj = ĉi tie figura signifo, kp. ‘okulfrapa' 
Estas bone konate, ke tiaj lumfaskoj povas esti 
ne nur f rapaj sed vere blindigaj 0 . verbiindend 
kurkuras = ne en la vortaro; supozeble la poeto 
volas per la ripetado akcenti la rapidon? 
kupeo: coupe, compartiment - ĉi-tie verŝajne 
kontraste al la ĵipo (kovrita aŭto). 

Kio speciale notindas en la priskribo de tiu 
moderna, traf ikplena ŝoseo? 

En tiu ĉi verso notindas la bela varieco de la 
vortoj, kaj la ritmo, kiu tre bone respegulas la 
densan traf ikon en la urbo. 

ŝenerala imoreso 

Jen ege originala poemo pri fakte ne tre 
inspirpova temo! 











'El la urba vivo', el kiu ni elektis la duan parton, 
similas iom al kolekto de mailongaj poemoj, 
mozaiko, libera sinsekvo* de impresoj, opeenvo/ging 
de unu tago al alia, de unu sezono al alia. 

La tre regula ritmo rimarkindas. 6i ŝajnas 
inspirita de la hajko kaj tankao, tipa japana 
poezio. Hajko skribita en tri linioj, kies unua kaj 
tria linio havas 5 silabojn kaj la dua 7; en la 
tankao du linioj de sep silaboj estas aldonitaj. 

Hajko plej ofte komenciĝas per ia 
Sentumiĝo 0 , ofte sensaĵo en zintuighjke waarnemmg 
la naturo kaj la etoso kiun ĝi sugestas. Tio ankaŭ 
ĉe Masao okazas ĉi tie. 

Hajko, kun siaj tri versoj povas esti ege 
konciza 0 . Gi unuavide 0 beknopt; op het eerstegezicht 
aspektas ege simpla, kun simplaj vortoj. Tamen 
ili povas efekti suprize, pro kio ili sugestas pli 
profundan signifon. C\ tie ekzemple, en la unua 
parto, kie estas sugestita ĉagreno au en la tria, 
kie subite temas pri libero 0 kaj en vrijheid 

la kvara, kie temas pri la malsano de la patrino. 

En hajko la rimo ne gravas. Masao kelkfoje 
rimas: alkoholo/konsolo (unua strofo), 
rivero/libero (tria strofo), furioze/serioze 
(kvara strofo) kaj ŝoseo/kupeo (lasta strof o). 

Ĉu eble saluto al la tradicia europa poezio? 


PUE PRI KELKAJ UZITAJ VORTOJ 

Ni lasas nin inspiri de Zamenhof. 

Alflugi (Verso 1) 

1) Elmetu mielon, muŝoj alflugos. 

Letf.: Plaats honing in 't vrije, vliegen zullen komen aanvfiegen. 

Kie estas mielo, tie muŝoj... ne mankas. 
Alivorte ? 

Bone pripensu kiam vi montras publike ion, kio... 
povas esti tenta°. Evitu provoki... verieideiijk 
tentadon. 

2) Flugema kiel vento. 

Lett: Vluchtig afs de wind. 

flugema = volonte fluganta 
Dirinda kiam? 

Kiam temas pri iu, kiu ne emas longe resti 
surloke. 

3) La timo havigis al li flugilojn. 

Lett.: ŭe angst deed hem vleugels hebben. 

Alivorte? 

Li fuĝiS°. vluchten 

Notu: Verbo kun komplementoj; havigi ion al iu. 


Kiam male° dirindas pri iu, integendeei 

ke liaj flugiloj paraliziĝis 0 ? verhmmen 

Kiam li ne plu audacas au ne plu emas° geneigdis 
agi ad reagi tiom vive ad libere kiom° zozeerals 


antade. 

Kiam tiaĵo* eblas? zo iets 

Pro surprizo, pro timo°. vrees 

Flugiloj estas alif lanke ofte citataj por komparo 
al ies... konduto”. Tiu povas esti gedrag 

efektive 0 ad paralizigita ad inderdaad 

ekSpanSiva 0 . uitzettend 


Ĉielo (verso 2) 

1) Aliloka ĉielo estas sama ĉielo. 

Letf: ŭe heme/op een andere p/aats is dezelfde heme/. 

Ĉu vere? Kiam estus imagebla okazo por diri 
tiaĵon°? zo iets 

Ne tiom rare okazas, ke oni ne tute 
kontentiĝas pri sia persona situacio kaj pensas 
au revas pri io pli bona. Ĉi tie tamen oni 
provas° konvinki iun, ke tre verŝajne la proberen 
situacio aliloke... ne necese estas pli bona. 

2) En nomo de 1'ĉielo, sed pro bono de... 

I' felo. 

Lett.: In naam van de heme!maar om het we!zijn van het vel. 

Jen bela rimo, sed dirinda kiam? 
Subkomprenendas: fari ion laddire en la nomo de 
la moralo, de sia konscienco, de iu religio sed... 
por sia propra bono. 

Alivorte? 

Agi laddire pro ia supera ordono, sed beve/ 
fakte por la propra prof ito/utilo. 

3) Kiu rigardas ĉielon, maltrafas... sian celon. 

Lett. : Wie naar de hemel kijkt, mist zijn doei 

(Notindas denove bela rimo!) 

Dirinda kiam? 

Unu klarigo estus, ke maltrafas sian celon iu, 
kiu... ne sufiĉe atentas. Alia estus, ke 

se iu deziras atingi ion, kio estas super sia 
forto, kapablo li certe ... ne sukcesos. 

4) Pura ĉielo fulmon° ...ne timas. 

Lett.: Een he/dere heme / vreest de bliksem niet. 

Komprenebla, ĉar fulmo eblas nur en kia ĉielo? 

Ĉe nuba° ĉielo. bewoikt 

Komparinda situacio ĉe homo: Iu, kiu havas ad 
faras nenion riproĉeblan 0 , timu ... te venvijten 
nenion! 

5) Ne gutas mielo ei la ĉielo. 

Lett.: Er druppe/tgeen honing uit de hemei 







Kompreninde: Bonaĵoj ne simple falas sur nin, oni 
faru... la necesan streĉadon". inspanning 

Savi (verso 5) 

1) Kiu neniun savis, malamikojn ne havas. 

Lett.: Wie niemand gered heeft, heeftgeen vijanden. 
Wie niets doet, niets misdoet. 

Kia stranga esprimo! 

2) Longa konsidero savas de sufero. 

Lange overweging waarborgt tegen teed. 

Pli bone ne esti 

impulsiĝema". geneigdom impulsief te worden 

3) Dronanto domon proponas, 
savito... eĉ brikon ne donas. 

Lett.: Een drenketing biedt een huis, 
een geredde geeft nog geen baksteen. 

Pri kiom da homoj temas en ĉi rakonto de Z.? 

Pri la sama homo, en du aliaj situacioj. 

Kion konkludi? 

a) Ne tro facile kredi la promesojn de iu, kiu 
vivas en malfacilaj kondiĉoj kaj ion 

tentan 0 proponas. veriokkelijk 

b) Certe estas normale, helpi iun en tia 
kondiĉo sed estas prudente, saĝe,... 

ne tro f idi° eventualajn promesojn. vertrouwen 

Konsolo (verso 5) 

1) Kiu multe parolas, malamikon konsolas. 

Lett.: Wie veelpraat, geefteen vijand soetaas. 

Cu ne jen malfacile komprenebla aserto*? bewering 
Cu Zamenhof volas diri, ke konsoli ne postulas 
multajn vortojn? 

2) Restas nek konsilo.nek konsolo. 

Lett.:Er resteert noch raad, noch troost. 

Jen Ĉi-foje ege pesimisma esprimo ! 

Kiam dirindas tiu tamen tre bele sonanta 
konstato? 

Kaze de terura, senespera 0 situacio. 

hopetoos 

3) Mi konsoliĝas per tio, 
ke mi tuj estas venĝita. 

Lett.: Ik word getroost daardoor, 
dat ik onmiddettijk gewroken ben. 
Jen kontestebla' ideo. Ĉu la venĝo betwistbaar 
estas iam konsilinda"? Sed ĉu venĝo aan te raden 
estas vere konsolo? 

Inciti (verso 6) 

1) Abelujon ne incitu, amason ne spitu. 

Lett.: Irriteergeen bijenkorven, daaggeen menigte uit. 

Jen ege komprenebla konsilo ĉar... 


la reagoj estus tre fortaj. 

2) Urson evitu, duonpatrinon ne incitu. 

Lett.: Vermijd de beer, maak de stiefmoeder niet boos. 

duonpatrino = dua edzino de patro rilate al liaj 

infanoj de la unua edzino 

Duonpatrinoj havas malbonan famon. Zamenhof 

ĉerpis el la proverboj uzitaj de lia patro 

en "Frazeologio...", kiu spegulis la antaujuĝojn de 

la socio en Varsovio komence de la 20a jarcento. 

3) Malbone kaŝita ŝteliston incitas. 

Lett.: Wat slecht verstopt is, spoort de diefaan. 
Jen bona antaurimedo 0 , sed voorzorgsmaatregel 
certe nesufiĉa! 

Doni (verso 6) 

1) Se vi donas mielon, donu ankau kuleron. 

Lett.: alsje honing geeft, geef dan ook een lepel. 

Alivorte? 

Faronte ian donon oni ne forgesu certigi, ĉu 
la donaĵo povos esti uzata. 

2) Doni ovon, por ricevi bovon. 

Lett.: Een eigeven, om een rund te krijgen. 
Een bliekje werpen om een snoek te vangen. 

TRADUKEKZERCOJ 

Antaua . 

1) Rapide iras la vortoj, sed ne rapide la agoj. 

2) Ĉiam pli da vortoj son(ad)as, sed ĉiam malpli 
per ili estas dirita. 

3) Ripeti/rakonti ion vorto post vorto. 

4) Li ne eksplicis tion, sed tamen klare 
kompreneble parolis. 

5) Ĉe li oni devas tiri la vortojn el l(i)a gorĝo = 
li neniam diras spontane ion ajn. 

6) Vortoj estas ventoj; skribaĵoj ligas. 

7) Kelkfoje pli ladtas la sento, ol la prudento. 
Nova . 

1) Onze natuur vraagt beweging; de volledige 
rust is de dood (Pascal). 

2) Men verveelt zich bijna altijd met de 
personen bij wie men zich niet mag vervelen. 

3) Allen geloven en niemand gelooft: het een en 
het ander is fout (Seneca). 

4) Waar veel licht is, is veel schaduw. 

5) Wie in welstand leeft, heeft de zorg die te 
behouden/wordt benijd. 

6) ĉeen honing zonder werk. ĉeen loon of 
beloning zonder dat er moeite voor gedaan is. 

E. Van Damme 










De la estraro 


Dringend verzoek/urĝa peto 

Een aantal leden betaalt de contributie voor Esperanto Nederland door automatische 
afschrijving. Zij ontvangen in december een nieuvv formulier om daarmee akkoord te gaan. 
Aan alle andere leden het dringend verzoek om uiterlijk voor 1 maart a.s. de contributie t/m 
2018 te voldoen. Zie de tarieven en het banknummer op pagina 2. Bij voorbaat dank. 

Kelkaj membroj pagas la kotizon por Esperanto Nederland per aŭtomata enkasigo. 

En decembro ili ricevos novan formularon por akcepti tiun enkasigon. 

Al ĉiuj aliaj membroj la urĝan peton pagi la kotizon inkl. 2018 antaŭ la venonta la de Marto. 
Vidu la tarifojn kaj bankkonton sur paĝo 2. Koran antaŭdankon. 



Karaj membroj de Esperanto Nederland, karaj legantoj, Bonan jaron 2018! 

Laŭ la protokolo de la 161-a estrarkunsido de 4/11/2017 en De Kargadoor, Utrecht, ni 
informas vin pri la debatoj, diskutoj kaj decidoj. 

Ĉeestis la kunsidon ĉiuj estraranoj: Said Baluĉi, Loes Demmendaal, Pieter Engvvirda, Andries 
Hovinga kaj Rob Moerbeek. Prezidis la kunsidon Said kaj protokolis Loes. 

- La protokolo de la 160-a estrarkunsido (11/9/2017) kaj la protokolo de la jarkunveno 
(13/5/2017) post kelkaj korektoj estas akceptitaj. 

- Fenikso havas novan redaktoron ekde tiu ĉi numero: Piet Buijnsters sekvas Gerrit Berveling 
kiu longtempe fervore prizorgis la redaktadon de nia bulteno. Ni deziras kiel eble plej 
mediprotekte eldoni Fenikson sen presado de troaj ekzempleroj. Loes surloke skizis la 
situacion kaj proponojn. 

Ŝi prizorgos superrigardon por posta diskutado. Pli poste ni diskutos la median politikon de la 
asocio. Tamen denove ni petas vian atenton al la afero. Eldonado de Fenikso paperforme 
postulas grandan monsumon. 

- Alvenis peto pri organizado de la Beneluksa Kongreso fare de flandraj esperantistoj. Laŭ la 
decido de la estraro ili rajtas organizi la kongreson ankaŭ nome de Esperanto Nederland. Ni 
aktive stimulos niajn membrojn partopreni, kaj ni peros adresojn de artistoj se necese. Ni NE 
finance aŭ organize respondecos. Ĝi ne okazu samtempe kun studsemajnfino. Ni ankaŭ 
serĉas aliajn eblecojn pri kunlaboro kun FEL por plia monŝparo aŭ pli vasta E-aktivado. 





- Interna regularo (Huishoudelijk reglement) pro paso de tempo devas esti reviziita. Estis 
jam du ŝanĝo-proponoj: unu pri la katedro, alia pri la Verloren van Themaat-premio. Ĉiuj 
estraranoj sendos siajn korektojn al Pieter kiu venontfoje venos kun propono por aktualigita 
interna regularo. Ankaŭ bonvenas viaj opinioj se vi emas kontribui. La kompleta teksto estas 
trovebla sur la retpaĝo de Esperanto Nederland aŭ petebla de la sekretario. 

- La estraro kore dankas Remment Balk kaj Gerrit Berveling pro iliaj longdaŭraj kunlaboroj. 
Ni publike dankos ilin dum la jarkunveno en majo 2018. 

- La Zamenhoffesto en la 28-a de oktobro, kunlabore kun IEI kaj NEJ, estis sukcesa kaj 
pozitiva. Ni ŝatus organizi ion venontjare (ne nepre pri Zamenhof), prefere denove kun NEJ 
kaj IEI, kiujn ni elkore dankas. 

- ILEI havas projekton kun la celo ke ĉiu lernanto de lernejoj kaj universitatoj havu almenaŭ 
unu lecionon pri Esperanto. Venis informo pri la instruado de Esperanto en gimnazio en 
Nimego. Rob forte rekomendas aboni la Unesko-kurieron. Kostas nur€ 27 jare. Estus bona 
kunlaboro se, ekzemple klubanoj, kolektive abonus almenaŭ unu numeron. 

- Mark Fettes informis la Amsterdaman Universitaton ke UEA deziras daŭrigi la katedron. 

UEA atendas ke Esperanto Nederland kontribuu per € 3.000 jare ekde 2019. Esperanto 
Nederland aldone kolektis € 4.569 jare per promesoj kaj donacoj por la katedro. Sekve la 
estraro proponos al la membroj kontribuon de € 3.000 jare. Tio signifas ke se vi aprobos en 
la jarkunveno jaran 3000-eŭran kontribuon, tiu prestiĝa katedro povos daŭri dum ankoraŭ 
kvin jaroj (2019-2023). Pli detale ni interparolos en la jarkunveno. 

- Per la e-Informilo de Esperanto Nederland ni jam informis vin ke ni intencas fari Yahoo- 
grupon por la membroj de Esperanto Nederland kie oni ĉiutage povu interŝanĝi siajn 
opiniojn. Ĝis nun tra la retaj rimedoj ni ricevis nenian kontraŭan voĉon. Leginte la paperan 
Fenikso-n, se vi havas alian opinion bonvolu informi nin. Kompreneble ĉiuokaze la papera 
Fenikso daŭros. 

- Kluboj en Nijmegen, Alkmaar, Eindhoven kaj Groningen interesiĝas pri eksterlandaj 
prelegantoj. La estraro trovas ĝin bona ideo kaj rekomendas, tamen la kostoj estas por la 
kluboj mem. 

- Pri la nepagintoj de la kotizo nia politiko estas ke tiuj kiuj dum tri jaroj ne kotizis, malgraŭ 
diversaj alvokoj, ne plu estos konsiderataj kiel membroj. Ni rememorigas kaj petas vin pagi 
vian kotizon ĝustatempe. La kotizo por 2018 estas € 35. La kotizo por samhejmanoj estas 
€12,50. Bv. pagi la kotizon al NL10 TRIO 0786 8441 67 nome de Esperanto Nederland. Tiuj 
kiuj ĝis nun pagis pere de aŭtomata enkasigo ricevos en decembro novan formularon pro 
malaktualigo de la nuna rajtigilo. 

- Wim Baris lasis legacon al Esperanto Nederland de € 5.000. La estraranoj subskribis por 
akcepti la legacon. Se vi intencas testamenti ion por Esperanto aŭ Esperanto Nederland, ni 
pretas aŭskulti viajn proponojn kaj kondiĉojn. 

- Kotizoj de UEA. Ekde 2018 vi povas pagi vian kotizon de UEA ankaŭ pere de Esperanto 
Nederland. Membro-Abonanto € 64, Membro-Jarlibro € 26, Membro-Gvidlibro € 11. Abono 
Kontakto € 25. Subteno pere de Societo Zamenhof €128, Patrono de Tejo € 78. 

De la Katedro 

Prof. Federico Gobbo je la Zamenhoftago estas en Varsovio. 

Tie li organizas tritagan eventon kun la POLIN-Muzeo por invititoj. 

Informoj pri la publika leciono legeblas ĉi tie: 
http://www.polin.pl/en/event/is-it-possible-for-all-people-to-speak-the-same-language 

Renkontoj kaj kunvenoj 


En Nederlando 

Dimanĉon, la 14an de januaro kaj la llan de februaro 
en Hotel de Koopermoolen en Amsterdamo, VVarmoesstraat 3-5. 

La Amsterdama Rondo 

Komenco: 12:15 h. 

Informoj: tel.020 6946073 (Peter) aŭ tel.023 5242643 (Bert) 

Dimanĉon, la 28an de januaro 

ĉe Internacia Esperanto-Instituto en Hago (Den Haag), Riouwstraat 172 
denove okazos Libro-kafejo. 

Diskutado pri la fama libro de J.Baghy: Viktimoj. 

Komenco: 12 h. Partopreno sen antaŭa anonco. 

Informoj: www.iei.nl aŭ tel.030 2202673 (Ed Borsboom) 

La 16an, 17an kaj 18an de marto 
en Natuurvriendenhuis Krikkenhaar en Bornerbroek 
Studosemajnfino. Informoj: vidu la dorsflankon de ĉi tiu Fenikso. 

La 6an, 7an kaj 8an de aprilo 
en Congrescentrum Dennenheul, Ermelo 

denove okazos Semajnfino de Nosobe, la asocio de vidhandikapitoj. 

Ankaŭ aliaj homoj bonvenaj. Informoj kaj aliĝoj: eliselauwen@qmail.com 

KLUBKUNVENOJ 

Esperantoklubo 'Zamenhof' Nijmegen 

en VVijkcentrum Hatert, Couwenbergstraat 22, Nijmegen. Komenco: 20 h. 
Merkredon, la lOan de januaro: ludo: Postsekvado per sciindaĵoj. 

Merkredon, la 14an de februaro: Jarkunveno. 

Informoj: tel.024 3882926 (Jan Bemelmans) aŭ tel.024 3656815 (Piet Buijnsters) 

Esperantoklubo 'EKE' Eindhoven 

en De Uitwijk, Gen.Pattonlaan 124, Eindhoven. Komenco: 20 h. 

Merkredon, la 17an de januaro kaj la 21an de Februaro. 

Informoj: www.dse.nl/~eke/ aŭ tel.040 2113344 (Jeannette Bosse) 

Esperantoklubo Alkmaar 

en De Alkenhorst, Schelfhoutlaan 4, Alkmaar. Komenco: 20h. 

Lundon, la 15an de januaro kaj la 19an de februaro. 

Informoj: tel.0223643781 (Marijke Lathouwers) 

Esperantoklubo Noord-Nederland 

en VV.Dreesstraat 1 Groningen. Komenco: 19:45 h. 

Je alternaj ĵaŭdoj. 

Informoj: http://pinqveno.nl/klubo aŭ tel.050 5718842 (Ineke Emmelkamp) 

En Belgio 


Dimanĉon, la 25an de februaro 

en H.Hartinstituto Heverlee, Naamsesteenweg 355 en Loveno (Leuven/Heverlee) 
en la kadro de la Semajno de la Amikeco: HungaroMania 

Krom la hungaraj lingvo, kulturo kaj gastronomio Esperanto havos ĉefrolon: 
apud la hungara kreiĝis plena propra programspuro en kaj pri Esperanto! 

La ĉefpreleganto estos Istvan Ertl, hungaro nun loĝanta en Luksemburgo. Yves 
Nevelsteen dulingve prezentos saĝtelefonajn aŭ etkomputilajn aplikaĵojn rilatajn al 
lingvo kaj renkontiĝoj. Sandra Schenkel enkondukos Esperanton al 
nederlandlingvanoj. Inverse Marc Vanden Bempt eksponos en Esperanto la specifaj 
ecojn de la hungara lingvo kompare al Esperanto. 

Informoj: www.hunqaromania.eu/eo 

En Germanio 


• De la 27a de decembro 2017 ĝis la 3a de januaro 2018 
en Gottfried Konzgen-Haus en Haltern am See 

Lummesk' 

Varia programo kun prelegoj kaj koncertoj aŭ teatraĵoj. 

Ekskursoj al Monastero (Munster) kaj tra la monastera lando. 

En amikeca rondo ni festas silvestron kun bufedo kaj balo. 

Informoj: www.luminesk.de aŭ demandoi@luminesk.de 

Kio okazis 

En ĉi tiu rubriko ni informas pri Esperanto-eventoj kiuj okazis en Nederlando aŭ en kiuj partoprenis 
Nederlandanoj en la eksterlando. (Koncizaj) raportoj, prefere kun foto, estas tre bonvenaj. 

• Studosemajnfino en Bornerbroek 



La 13an, 14an kaj 15an de oktobro 2017 denove okazis Studosemajnfino, organizita de 
Esperanto Nederland, en la Naturamika Domo en Bornerbroek (Almelo). 

En agrabla etoso oni lernis, instruis, manĝis kaj distriĝis dank' al la organizanta teamo. 
En marto denove okazos studosemajnofino. Vidu la dorsoflankon de ĉi tiu Fenikso. 


• Scienca eseo pri laborista esperantisto 

La 31an de aŭgusto Ward de Kock, kiu ankaŭ mem lernis Esperanton, diplomiĝis kiel Bachelor 
Historio ĉe la Universitato de Leiden per scienca eseo pri la laborista esperantisto Wijtze 
Nutters. La eseo akiris tre altan aprezon. Koran gratulon al li. 


• Informada tago por ne-esperantistoj en Centra Oficejo de UEA en Roterdamo 


2G NOV. 201?, 


0 0 0 0 0 


ONTMDETINGHET . .. 

ESPERANTO gESPEUNTO! 


TllTy 

H.H 


KORTE CUKSUSSEN 

FILMVERTONING 

MUZIER 


30158J ROTTERDAM 


Posttagmeze, dimanĉon la 26an de Novembro, 
UEA malfermis sian oficejon por ne-esperantistoj. 
Okazis kursetoj, filmprojekcioj kaj prelego. 
Kelkdekoj da homoj vizitis ĝin. 


• Kion faris la kluboj? (prelegoj, ekskursoj, eksterordinaraj kunvenoj, k.s.) 

- En novembro Korine Cheizoo faris la ludon Filozofiumado ĉe Esperantoklubo Nijmegen 

- La 9an de Decembro la Nord-Nederlanda klubo organizis festan kaj luksan tetrinkadon 
pro la Zamenhoftago 

Aperinta 


En ĉi tiu rubriko ni anoncas kaj mencias aktualajn Esperanto-iibrojn kaj ne-librojn (ekz. diskojn) de 
nederlandaj verkistoj, tradukistoj, muzikistoj kaj eldonistoj. Bv. atentigi nian redaktoron pri ili. 





Ed Borsboom 

Kie miozotas 9 

Internacia Espcrŭmŭlnililtilo 

Hago - Kederlando m m w M m w M 


En Kie miozotas memor' aŭtoro Ed Borsboom 
rememorigas 32 diversajn esperantistojn, ankaŭ 
nederlandajn, kiuj por li kaj por Esperantujo havis 
grandan signifon. 

La biografietoj baziĝas sur intervjuoj, personaj 
kontaktoj, historiaj dokumentoj, artikoloj en 
gazetoj, kaj aliaj fontoj. 

Tiel la libro prezentas buntan kaj varian galerion 
de homoj el Esperantujo 'kiujn ni ne forgesu'. 

Eldono: Internacia Esperanto-Instituto, Den Haag 
www.iei.nl 


Baza kurso de Esperanto estas amuza, moderna 
kurso laŭ rekta metodo kiun faris Mateo Firmino el 
Brazilo. 

Ĝi estas tre taŭga por individuaj lecionoj aŭ 
grupkurso kaj klubkunvenoj sub gvido de sperta 
esperantisto. 

La kurso estas en formo de laborkajero en kiu la 
partoprenantoj povas plenigi ekzercojn kaj 
malkovri la gramatikajn regulojn. 

Eldono: Internacia Esperanto-Instituto, Den Haag 
www.iei.nl 





Gertit Berveling 


IsPgCI pO-£t£ 

Krcstomatfto tnsdukaja 
tri plurftj jftnjukoj 






Legu po-ete de aŭtoro Gerrit Berveling estas 
krestomatio de tradukitaj rakontoj, fabeloj, 
poemoj, dramoj, epizodoj (aŭ fragmentoj de ili) 
el plej diversaj fontoj: klasikaj verkoj, la biblio, 
romanoj, eseoj. 

Ne nur tio kreis variecon, sed ankaŭ la kvanto 
da lingvoj de la tradukitaj verkoj: kompreneble 
la latina kaj greka, sed i.a. ankaŭ la rusa, eĉ 
afrikansa, interlingua kaj papiamenta lingvoj. 

El la nederlanda literaturo de i.a. Multatuli, 
Slauerhof, Bomans, Reve, Vinkenoog. 

Kaj ĉi ĉio trapasas jarcentojn... 

La titola konsilo: 'legu po-ete' tre pravas. 

Eldono: VoKo, van Vredenburchweg 435, 

2284 TA Vlaardingen 

Dum pli ol jarcento Nederlando, Belgio kaj Germanio 
havis komunan najbarlandon: Neŭtrala Moresnet, 
tute forgesitan ŝtateton kiu nun apartenas al 
germanlingva Belgio, sed de 1816 ĝis 1919 havis 
propran flagon, propran estraron, propran ŝtatpolicon 
(unu ĝendarmon), propran poŝtmarkon (kiu validis 
nur du semajnojn) kaj propran nacian himnon (vere 
en Esperanto). Ĝia areo estis 3,5 km 2 . Tie troviĝis 
zinko, distilejoj, kabaretoj, bordeloj, kontrabandistoj, 
filantropoj kaj arbaroj. 

En la novelo Zinko la belga kulturhistoriisto, 
arkeologo kaj konata verkisto David Van Reybrouck 
rakontas la rimarkindan historion de ĉi tiu forgesita 
landeto per la nekredeblaj travivaĵoj de unu reala 
iama enloĝanto. 

Traduko: Piet Buijnsters 

Eldono: Internacia Esperanto-Instituto, Den Haag 
www.iei.nl 


Lasta novaĵo: 

La 6an de decembro Van Reybrouck por la novelo ricevis 
la premion orix livre eurooeain en la Eŭropa 
Parlamento. 



Revuoj ricevitaj 

La Sago; la Sat-Amikara Gazeto, n-ro 117: Esperanto en la bretona lingvo; Malvarma 
bufedo. Horizon-taal n-ro 288: In memoriam: Marjorie Boulton, een persoonlijke 
herinnering; Over hulp aan vluchtelingen; Esperanto en andere utopieen; Japans 
computerspel leert Esperanto; Libro pri neordinara Esperantisto. Nova Irlanda 
Esperantisto, n-ro 143: Biblioteka apogo. Kontakto n-ro 280: Mono, ĉu neŭtrala lingvo? - 
parto 4: Ĉu mono nepras? Esperanto aktuell, 2017.4; 2017.5: Fundstŭcke - 130 Jahre 
Esperanto, und Ich habe 125 davon nicht mitbekommen! Warum wurde Esperanto verfolgt? 
La Revuo Orienta okt. 2017, Heidi Goes - Esperanto kaj mi; La KancerKliniko okt.-nov.- 
dec. 2017: Masaĝi en la tenebro, komuniki kun la manoj; L'aŭtuno, poemo de Nasser 
Khosro; La kanto de Gilgameŝ (deka tabulo); Sul for-est, ses poemoj de George Forest; Alia 
mondo eblas; Sennaciulo jul.-aŭg. 2017: Traktato pri la malpermeso de nukleaj armiloj; 
Poeta rigardo al francaj koncentrejoj; Esperanto-kulturo en Hispanio ekster Esperantujo. 

Gerrit Berveling 


En gimnazio en Nimego (Nijmegen) oni lernas Esperanton 

Ekde la 1-a de septembro 2017 Esperanto estas unuafoje instruata ĉe la urba gimnazio 
(Stedelijk Gymnasium) de Nimego. La lernantoj partoprenas "intermezan" lernojaron 
(nome "Intermezzo") inter la baza kaj meza lernejoj. Intermezzo estas celita al 
talentaj infanoj, por kiuj la baza lernejo ne plu disponigas sufiĉe da defioj kaj kiuj 
estas tro junaj por eniri la mezgradan lernejon. La celo de la kurso estas prepari la 
lernejanojn al lingvolernado dum la sekvaj jaroj. La ĉi-jara grupo ampleksas 35 
lernejanojn, dividitajn en du grupojn. Tio ĉi, en la nuna momento, estas la sola lernejo 
en Nederlando, kie oni instruas Esperanton. 

Mar-Janne van Velthoven (fakgvidanto ĉe Stedelijk Gymnasium Nijmegen, iniciatinto 
de la Esperanto instruo ĉe Intermezzo) 

Post la Zamenhof-jaro 

La jaro 2017 por esperantistoj estas tre 
memorinda jaro: antaŭ 130 jaroj Zamenhof 
publikigis la internacian lingvon Esperanto kaj 
antaŭ 100 jaroj, la 14an de aprilo, li mortis. Li 
entombiĝis en Varsovio en la fama juda tombejo 
Povvazski. Tiu tombejo havas pli ol 200.000 
tombojn. Ankaŭ la tombojn de la gepatroj, la 
edzino kaj fratoj de Zamenof. La tombejo estas 
apud la eksa geto. Multaj viktimoj de tiu geto 
kuŝas en amastomboj de la tombejo. En 1940 la 
naziistoj murdis multajn polajn oficirojn, kies 
tomboj ankaŭ estas tie. Oni tie ankaŭ 
entombigis multajn judajn soldatojn kiuj pereis 
en la unua kaj dua mondmilitoj. 

Estas vere trafa simbolo ke Zamenhof, la 
pacifismano, ripozas inter ili. 

Rememoru ni lian morton kun granda respekto. 


Esperanto, la danĝera lingvo 

Per UEA reaperis la fama libro de Ulrich Lins: 'La danĝera lingvo'. 

Tiu danĝera lingvo estis Esperanto. Kiel estas eble ke la lingvo de Zamenhof, kreita por 
interligi homojn en la tuta mondo, povus esti danĝera? 

Tio en la riĉa historio de Esperanto havis diversajn kaŭzojn. 

Jam en la komenco ekestis konfliktoj inter tiuj kiuj opiniis ke Esperanto nur estu neŭtrala, 
praktika lingvo kaj tiuj kiuj opiniis ke Esperanto havu ankaŭ idealisman celon: 

la t.n. internan ideon aŭ homaranismon. 

Ambaŭ grupoj opiniis la alian grupon danĝera por la lingvo. 

Granda atako kontraŭ Esperanto estis, kiam Louis de Beaufront, antaŭe tre fervora 
batalanto por Esperanto, subite lanĉis Idon, t.n. plibonigitan Esperanton. 

En la prusa/germana imperio oni diris ke Esperanto kiel artefarita lingvo estis danĝero por 
la riĉeco de la germanaj lingvo kaj kulturo kaj ofte malpermesis ĝin. 

Granda atako ankaŭ okazis en la Ligo de Nacioj ('Volkerenbond'): la propono por rekoni 
Esperanton kiel internacian lingvon pro la vetoo de Francio malakceptiĝis, 
ĉar laŭ tiu lando ja nur la franca estis la vere internacia lingvo (en tiu tempo...). 

En tiu tempo diversaj nacioj ankaŭ kontraŭstaris Esperanton, ĉar ĝi havis multajn 
maldekstrajn, socialistajn adeptojn, nome la laboristojn kaj la Sennaciecan Asocion 
Tutmondan, kaj do Esperanto laŭ ili estis granda danĝero. 

La plej grandan atakon kompreneble faris la naziistoj: Esperanto estis juda eltrovo kaj 
krome danĝero por la germana lingvo. Ili malpermesis ĉiujn Esperanto-gazetojn kaj societojn 
kaj arestis multajn esperantistojn, inter kiuj pluraj mortis en koncentrejoj. 

Tre vastaj atakoj ankaŭ okazis en Sovetunio. En la komenco oni progresigis la uzon de la 
lingvo: per ĝi la sovetianoj povis propagandi la grandiozecon de la Unio, sp. Drezen estis tre 
aktiva por disvastigi Esperanton. Tamen, kiam Stalin akiris la potencon, li opiniis ke 
Esperanto ebligas fiajn internaciajn kontaktojn kaj estas instrumento de kontraŭrevoluciuloj. 
Multaj esperantistoj estis arestitaj kaj ekzekutitaj, ankaŭ Drezen. 

Nun, en nia tempo, oni ofte atakas, aŭ almenaŭ malestimas Esperanton 'ĉar ja la angla estas 
la ununura internacia lingvo kaj Esperanto ja mortis...'. 

Malgraŭ ĉio la bela lingvo de Zamenhof post 130 jaroj ankoraŭ ĉiam ekzistas kaj vivas. 

Ni ĝoju pri tio! 

Lernejo en Togolando 



Kio estas Instituto Zamenhof? 

La lernejo Instituto Zamenhof (IZo) en Lome, Togolando, malfermis siajn pordojn en 
septembro 2004. Hans BAKKER, dum pli ol 20 jaroj estis komisiito de UEA por Afriko. Li 
kun pluraj kunlaborantoj instruis Esperanton al multaj Afrikanoj per paperpoŝtaj 
lecionoj. La studentoj loĝis en diversaj landoj. Inter la lernantoj troviĝis Koffi GBEGLO el 
Togolando. Li, komence de la 90-aj jaroj, petis al Hans kolekti monon por konstrui 
(privatan) lernejon. Post hezitado Hans kaj mi decidis ke li klopodu. Post plurjara 
laborego Hans sukcesis kolekti tiom da subvencioj ke en 2004 staris bonkonstruita 
lernejo. Unue nur elementa, poste ankaŭ infanvartejo kaj mezgrada lernejo. Male al la 
tiama kutimo la instruistoj ricevis siajn salajrojn ĉiumonate, ĉiuj infanoj ricevis 
lernomaterialon, oni instruis la kutimajn - devigajn - fakojn, sed krom tio ankaŭ estis 
lecionoj pri higieno, pri nutraĵo. Vagis la spirito de Zamenhof pro informado pri la 
Homaranismo de Zamenhof, kaj pro klopodoj praktiki tion. 

Multaj gepatroj lernas ankaŭ! Vespere kaj dum la longa somera feria periodo. 

Por ke gepatroj ankaŭ aligu siajn filinojn, la jara kotizo por knabinoj estas iom malpli 
alta ol por knaboj. 

Kio estas la rilato de tiu lernejo kun Esperanto Nederland kaj nederlandaj Esperantistoj? 
La unua financa kontribuo al la tiama fonduso venis de la Asocio Esperanto Nederland. 

Ĝi donacis dekmil guldenojn. Tiu baza sumo helpis akiri la postajn tunojn, bezonatajn 
por la konstruo kaj por helpi en la ekspluatado. 

Tiu sama Stichting kolektis monon por ke la poa financa kontribuo por lernojaro por ĉiu 
infano estu malalta KAJ por subvencii nepagipovajn gepatrojn. 

Nun multaj nederlandaj esperantistoj pagas jare po € 50,00 au pli. Oni ne subvencias 
individuan lernanton, sed helpas tiel ke plej multaj infanoj trovu sian vojon al IZo. 

La lernejo daŭre bezonas subtenon. Donacoj estas bonvenaj al fonduso de TRIODOS- 
banko: IBAN: NL26 TRIO 0786 7782 10 - nome de STF Een School in Togo, Zeist. 

La fonduso estas ANBI ('Boncela asocio'). 

Ans Bakker 

Pliaj informoj pri la fonduso vi povas legi sur retejo www.eenschoolintoqo.nl 
Pdf-raporto pri la hodiaŭa lernojaro vi povas elŝuti per www.brunido.nl/izoraporto.pdf 


Evidente Zienderogen 

Antaŭ 40 jaroj Jacques Tuinder, elstara nederlanda esperantisto, fondis Evidente : asocio 
kiu per subteno de esperantistoj helpis blindulojn kaj videtulojn komence en Afriko, 
poste en multaj aliaj landoj. La fondaĵo ankoraŭ ĉiam ekzistas kun la nederlanda nomo 
Zienderogen kaj havas projektojn ĉie en la mondo. Ankaŭ ĝi meritas vian subtenon: 
IBAN: NL20 INGB 0001 0201 00 t.n.v. Stichting Zienderogen te VVormer. 

Sur la retejo www.stichtinqzienderoqen.nl vi povas trovi ĉiujn informojn pri la fondaĵo, 
ĝiaj historio kaj projektoj. Ankaŭ ĝi estas ANBI. 

ESPERANTO Studievveekend 


Voor wie Als je nog nooit Esperanto hebt geleerd, of jouw Esperanto is nog niet zo goed als je zou willen, ben je van harte 
welkom. Er wordt op verschillende niveaus les gegeven. De nadruk ligt op het oefenen van het spreken in Esperanto in kleine 
groepen. 

Wanneer Het volgende studieweekend vindt plaats op 16, 17 en 18 maart 2018. 

Waar Natuurvriendenhuis Krikkenhaar, Krikkenhaar 11, 7627 PA Bornerbroek. De kosten voor dit studieweekend bedragen € 
75,- pp. (leden van Esperanto Nederland en NEJ € 65,- pp.) In de prijs zijn inbegrepen: lessen, het overige programma, 
overnachtingen, maaltijden, koffie en thee tussen de lessen. 

De deelnemersbijdrage van deze bijeenkomst is laag. We willen iedereen een kans geven om deel te nemen. Wil je een extra 
financiele bijdrage leveren, geef dan aan op het aanmeldingsformulier met wat voor bedrag je de bijeenkomst wil steunen. 
Elke bijdrage is welkom 

Meer informatie en het aanmeldingsformulier staan op de website van Esperanto Nederland: 

http://esperanto-nederland.nl/ned/studieweekend.php 

of zijn te verkrijgen bij Ineke Emmelkamp (zie colofoon op pag.2) 

